张镃
谢岂庵饷澄粉圆子
老蚌尝闻生合浦，射彩飞芒互吞吐。
都缘昼夜两跳丸，萦绕须弥照寰宇。
金鸦远逐银蟾蜍，传孕亿万皆成珠。
荒寒海际人罕见，第取服用充珍娱。
吾宗皎皎青云器，神餐玉方曾屡试。
细淘琼粉滴成泥幻出匀圆乃无异。开奁惊睨未敢倾，
蔗霜作伴眼为明。始知助非时供，
餦餭糜糗难争衡。当年魏珠径寸照乘日，
不闻堪鬻资人食。汉皋所遇若鸡卵，
解赠未竟佩亦失。寒宵书窗黄叶鸣，
焉有李白力铛。敲冰然竹唤沙釜，
未喜蟹目先蝇声。须臾激发沸投香颗，
一颗光浮腻仍夥。绝胜车载薏苡归，
误与文犀遭谮祸。但闻颇劳纤指功，
慰饕塞馋那可穷。从今休遣长须送，
我自煨芋听松风。